cyanic-selkie/wikianc huggingface dataset:
Ek lief jou
Storielyn
Sanger Dirk de Jong is op soek na die perfekte meisie om in 'n nuwe video te verskyn. Intussen is 'n Belgiese joernalis besig om die gebeure te rapporteer. Teen die einde vind hulle mekaar en Dirk "ontsnap" uit sy stormagtige verhouding.
Oekase
Geskiedenis
Ná die rewolusie is ’n verordening met ’n wye strekking deur die Sowjetregering ’n "dekreet" (декрет, dekret) genoem, en meer spesifieke verordenings was ’n oekaz.
Volgens die grondwet van 1993 van die Russiese Federasie is ’n oekase ’n presidensiële verordening. Op die amptelike webtuiste van die Kremlin word die Engelse term executive order gebruik as ekwivalent. Sulke oekases het in Rusland die status van ’n verordening. Hulle kan nie regulasies van bestaande regsbronne – soos Rusland se internasionale verdrae, die grondwet, federale of streekswette – verander nie en kan deur enige van bogenoemde nietig gemaak word. Danksy Artikel 15 van die Russiese grondwet het die Europese Konvensie vir Menseregte, as ’n internasionale dokument, byvoorbeeld meer gesag as enige Russiese wet of presidensiële verordening.
Soetrissie
Die soetrissie is die vrug van 'n kultivar van die Capsicum annuum. Ander kultivars van dieselfde spesie lyk heel anders en staan ook bekend as brandrissies. Die spesie kom oorspronklik uit Suid-Amerika, maar het in Europa bekendheid verwerf in Hongarye en Turkye. Rissiesaad is in 1493 na Spanje versprei en daarvandaan na ander lande in Europa, Afrika en Asië. China is tans die wêreld se grootste rissieprodusent, gevolg deur Meksiko en Indonesië.
Engelse name sluit in bell pepper, sweet pepper of net pepper (in Brittanje en Ierland) en capsicum (in Indië, Australië en Nieu-Seeland). Dit is 'n kultivargroep van die spesie Capsicum annuum. Kultivars van die plant produseer vrugte in verskillende kleure: rooi, geel, oranje, groen, asook bruin, ivoor, lig- en donkerpers.
Pous Leo III
Nota
Saamgestel en vertaal uit die Nederlandse, Engelse, Duitse en Franse wikipedia.
P.A. Jacobs
Lewe en werk
In 1957 begin sy bemoeienis met die teater wanneer hy begin om toneelstukke op te voer saam met sy kerkjeug onder die naam Inspirations Theatre Group. Hierdie groep verander in 1960 hulle naam na die United Youth Crusaders, wat in 1971 Alpha Omega word. Hierdie groep is verantwoordelik vir meeste van die opvoerings van sy dramas. Hulle motto is “Prestasie eis moed – oorwinning na die stryd”. Aanvanklik is hulle in Elsiesrivier gebaseer, maar verskuif later na Nooitgedacht. Vir lank is hy regisseur van die opvoerings van sy dramas en vertolk hy self rolle daarin. Hy is in Maart 2004 na ’n lang siekbed in die Karl Bremer-hospitaal in Bellville oorlede.
Orale seks
Die term "fellasie" dui op die kontak tussen die mond en die man se penis, terwyl "cunnilingus" dui op kontak tussen die mond en die vrou se geslagsdele. Albei word toenemend in ons samelewing as gewone sekspraktyke ervaar. Die tegnieke wat hier ter sprake kom, is soen, lek, suig en (in die geval van fellasie) die rondbeweeg in die mond van die penis of die mond oor die penis ter nabootsing van seksuele omgang. Genot word gewoonlik deur albei seksmaats verkry. Die een kry genitale stimulering en die ander deel die genot wat hy of sy verskaf terwyl hy of sy ook oraal gestimuleer word.
Aloe ambigens
Aloe ambigens is 'n aalwyn wat endemies aan Somalië is.
Brielle
Geskiedenis
Brielle, wat ook as Den Briel bekend is, vorm in die middeleeue die vyfde stad van die graafskap Holland. Dit het in die 17de eeu 'n vestingstad geword en sy vesting het baie goed bewaar gebly. Dit is nou 'n Nederlandse 'rijksmonument'.
Lukhanyo Am
Lukhanyo Am (* 28 November 1993, King William’s Town) is ’n rugbyspeler wat vir die Natalse Haaie in die Curriebeker en die in die Verenigde Rugbykampioenskap op senter speel.
Springbok
Op 2 Desember 2017 het Am sy debuut vir die Springbokke in 'n toets teen Wallis in Cardiff gemaak, op die ouderdom van 24 jaar. Hy is ook deel van Suid-Afrika se span tydens die Rugbywêreldbeker 2019 en Rugbywêreldbeker 2023.
Johanne Fritz-Petersen
Johanne Fritz-Petersen (18 Oktober 1879 – 22 Desember 1961) was 'n Deense aktrise. Sy was bekend vir haar rolle in die rolprente The Firefly (1913), The Heart of Lady Alaine (1915), The End of the World (1916), en Barken Margrethe (1934).
Henry Otho
Henry Otho (6 Februarie 1888 – Junie 1940) was 'n Amerikaanse akteur. Hy was bekend vir sy rolle in die rolprente Slim (1937), It Happened Out West (1937), Clipped Wings (1937), en The Fighting Devil Dogs (1938).
Josef Altin
Josef Altin (gebore 12 Februarie 1983) is 'n Engelse akteur. Hy is bekend vir sy rolle in die rolprente Eastern Promises (2007), The Young Victoria (2009), en Les Misérables (2012), en in die televisiereeks Game of Thrones (2011).
Universiteit van die Bio-Bio
Die Universiteit van die Bio-Bio (Spaans: Universidad del Bío-Bío - UBB) is 'n openbare universiteit in die stad Concepción in Chili.
Paul de Groot
Suid-Afrika
Op 28 Oktober 1924 het De Groot in Suid-Afrika aangeland. Hy het eers voordragte in Kaapstad gehou en daarna werke opgevoer wat hy self vertaal het. Later het hy met Hendrik en Mathilda Hanekom saamgespan en sy toneelstukke het ’n eg Afrikaanse aanslag gekry. Sy eerste optrede in Afrikaans was in Die Heks van C. Louis Leipoldt.
Analitiese filosofie
Die historiese oorsprong van analitiese filosofie kan opgesom word deur die volgende stellings:
Karl Silberbauer
Karl Josef Silberbauer (21 Junie 1911 - 2 September 1972) was 'n Oostenrykse polisiebeampte, SS-lid en 'n geheime ondersoeker vir die Wes-Duitse federale intelligensiediens. Hy was gedurende die Tweede Wêreldoorlog in die Nazi-besette Amsterdam gestasioneer, waar hy tot die rang van Hauptscharführer (meester-sersant) bevorder is. In 1963 word Silberbauer, destyds 'n inspekteur in die Wene-polisie, blootgestel as die bevelvoerder van die 1944-klopjag van die Gestapo op die wegkruipplek en die arrestasies van Anne Frank, haar mede-vlugtelinge en hul beskermers.
Hugenoot
Die Hugenote was Protestante in Frankryk, of wat uit Frankryk gevlug het, gedurende die 16de en 17de eeue. Die Hugenote was Calviniste en het dus besware gehad teen Katolieke sienings en gebruike. Die aantal Hugenote het aansienlik toegeneem tussen 1555 en 1562, hoofsaaklik adellikes en stadsbewoners. Teen 1562 was daar 'n geskatte twee miljoen Hugenote, en was ongeveer die helfte van Frankryk onder Hugenote beheer.
Die herkoms van die woord Hugenoot is onseker, maar is waarskynlik ontleen aan die Frans huguenot wat afkomstig is van die Geneefse eyguenots, bondgenote teen die hertog van Savoye, van die Switserse Duits Eidgnosse(n), eedgenote, bondgenote wat vanaf die 14de eeu die algemene aanduiding vir inwoners van die Switserse konfederasie was. Die variant huguenot is waarskynlik beïnvloed deur die naam van een van die leiers van die opstand teen die hertog van Savoye, Hugues de Besançon uit Genève. Die meeste Switsers wat in opstand gekom het was voorstanders van die Reformasie en die term is aanvanklik deur die katolieke as 'n skelwoord gebruik. Franse protestante het die skelnaam as erenaam begin gebruik. Veral tydens die bewind van die konings Frans II (1559–1560) en Karel IX (1560–1574) het dit groot politieke betekenis verwerf.
Ontberinge
Simon van der Stel was 'n vurige Nederlandse nasionalis wat graag wou sien dat die nedersetting aan die Kaap in 'n suiwer Nederlandse kolonie ontwikkel. Daarom was hy spyt dat die Hugenote nie liewer Nederlanders was nie. Hy moes egter tevrede wees met die besluit van sy Here Meesters, en die enigste uitweg was om die nuwelinge so vinnig moontlik te verhollands. Met hierdie beleid het Here XVII akkoord gegaan. Dit sou egter groot ontevredenheid onder die vlugtelinge veroorsaak.
Peter Frödin
Peter Frödin (gebore 7 Januarie 1964) is 'n Deense akteur en skrywer. Hy is bekend vir sy rolle in die rolprente Hannibal & Jerry (1997) en Shake It (2001), en in die televisiereekse Bullerfnis (1990) en Jul i Valhal (2005).
Nine (musiekblyspel)
Die oorspronklike Broadway- produksie is in 1982 geopen en het 729 optredes met Raul Julia gehad. Die musiekblyspel het vyf Tony-toekennings gewen, waaronder vir die beste musieblyspel, en verskeie herlewings geniet.
Kores die Grote
As 'n militêre leier was Kores se nalatenskap die kuns van leierskap en besluitneming, en hy het sy sukses toegeskryf aan "Veelsydigheid in raadsbesluite, eenheid in aanvoering." Kores die Grote het die sedes en gelowe van die lande wat hy verslaan het, gerespekteer. Daar word beweer die rol van die Achaemenidiese Ryk, soos deur Kores gestig, was geleë in die besonder suksesvolle model vir gesentraliseerde administrasie en die vestiging van 'n regering wat gestreef het na die opheffing en voordeel van sy onderdane. Die administrasie van die ryk deur satrape, en die kernbeginsel van 'n regeringsetel gevestig te Pasargadai was inderdaad die werk van Kores. Benewens sy eie nasie, Iran, blyk Kores se nalatenskap ook by die Joodse geloof (vanweë sy Edik van Restaurasie), menseregte, politiek, en militêre strategie, asook in die Oosterse en Westerse beskawing.
T. E. Lawrence
Ná oorlog
In 1927 word hy na Karachi in Indië verplaas waar hy tot in 1928 in die magasyn werk. Terselfdertyd skryf hy The Mint. Vanaf 1930 tot 1935 was hy betrokke saam met die Britse Vloot om snelbote te toets te Southampton. Sy kontrak met die Britse lugmag eindig in 1935 en op 19 Mei van daardie jaar sterf hy in 'n motorfietsongeluk.
Eurasië
Eurasië se dominante plek in wêreldgeskiedenis word soms toegeskryf aan die oos-wes uitgestrektheid, die klimaatsones daarvan, en die beskikbaarheid van Eurasiese diere en plante wat hulle tot vee- en landbou leen.
Zajatsji-eiland
Geskiedenis
Tot in die 19de eeu was daar drie kanale in die fort, wat die eiland in vier verdeel het. Die kanale is in die laat 19de eeu opgevul.
Ernst Schlengemann
Loopbaan
duimnael|links|300px|Ernst Schlengemann in [[Die Suidwes-Afrikaner se kantoor.]]
Sterfte
Hy is op 8 Mei 1930 in die Windhoek Hospitaal oorlede as gevolg van longontsteking.
Arktiese Oseaan
Geografie
Min seelewe word aangetref waar die oseaan deurgaans deur ys bedek is. In oop dele is seelewe baie volop, veral in meer suidelike waters. Die Arktiese Oseaan sluit 'n groot aantal eilande in, waaronder Groenland en die Groenlandeilande, die Kanadese Arktiese Argipel, Jan Mayen en Svalbard (wat deel van die Koninkryk van Noorweë is) en die Russiese eilandgroepe en eilande: Franz Josef-land, die Nieu-Siberiese Eilande, Nowaja Zemlja, Sewernaja Zemlja, Wajgatsj en Wrangeleiland.
Verkenning
Die Sowjetse kernaangedrewe ysbreker, die Arktika, voltooi op 17 Augustus 1977 die eerste suksesvolle vaart op die oppervlak van die oseaan na die Noordpool.
Omgewing
Hoewel daar gemeen word dat die Arktiese gebied ongeskonde en skoon is, is besoedeling uit aanliggende gebiede soos die hoogs-geïndustrialiseerde Europa 'n toenemende probleem. Aanvanklik is gemeen dat Arktiese besoedeling grootliks as gevolg van chemiese lekkasies plaasvind en dat dit klein en plaaslik is. Die konsensus is egter nou dat besoedeling van oor die wêreld deur riviere, seestrome en atmosferiese sirkulasie noord gedryf word. Die verminderde sonlig, uitgebreide ysbedekking en lae temperatuur beteken dat smetstowwe baie stadiger afbreek as in warmer klimate.
Die grootste vermindering in seeys het tot dusver in die Barentzs-see, Kara-see en Oos-Siberiese seë noord van Rusland plaasgevind, sowel as in die See van Ochotsk noordwes van Japan in die Stille Oseaan. Seeys het terselfdertyd in die Davis-seestraat en die Labrador-see tussen Kanada en Groenland merkbaar toegeneem. Die verwarming van meer as 0,5 grade Celsius per dekade oor die afgelope dertig jaar oor die landmassas in Siberië, Alaska en Westelike Kanada, gekoppel met 'n swakker verkoelingsneiging in westelike Groenland en die Labrador-see, is oënskynlik een van die twee hooffaktore in die verandering in seeys verspreiding. Die ander hooffaktor is 'n groot verandering in die Arktiese lugsirkulasiepatrone. Gemiddelde seevlak lugdruk het oor die sentrale Arktiese Oseaan begin val, met gepaardgaande vermeerdering in storms. As gevolg van die veranderings kan betreklik warm lente- en somerlugmassas van die Arktiese kus diep in die Arktiese Oseaan indring wat lei tot smelting van die ys.
Frances McDormand
Loopbaan
McDormand se eerste rol was in die toneelstuk Trinidad and Tobago. Sy is sedert 1984 met die rolprentvervaardiger Joel Coen getroud en het in 1984 haar rolprentdebuut in die Coen-broers se eerste prent, Blood Simple, gemaak. Daarna het sy in nog verskeie van die broers se prente gespeel, soos Raising Arizona (1987), Fargo (1996), The Man Who Wasn't There (2001), Burn After Reading (2008) en Hail, Caesar! (2016). Sy is al drie keer vir ’n Oscar vir beste byspeelster benoem: vir haar rolle in Mississippi Burning (1988), Almost Famous (2000) en North Country (2005).
Groot Vlaktes
Voor 1900
Die Spanjaard Francisco Vasquez de Coronado was in 1540 die eerste Europeër, wat die gebied van die Groot Vlaktes verken het. Teen die einde van die 17de eeu het Franse voyageurs gepoog om handelsbetrekkinge met die plaaslike Indiaanse stamme aan te knoop. Maar eers nadat Frankryk die gebied in 1803 aan die Verenigde State verkoop het, het die Groot Vlaktes vanweë hulle moontlike ekonomiese potensiaal groot belangstelling uitgelok. In die volgende twee dekades het drie ekspedisies die gebied in opdrag van die federale regering verken, maar weens die langdurige droogte, wat destyds in die Vlaktes geheers het, is die streek as die Groot Amerikaanse Woestyn beskryf. Daar is veral trekpaaie vir setlaars aangelê, wat sedert die 1830's op pad na die Pasifiese weskusgebiede van Kalifornië en Oregon was. Vanaf die 1870's het die Amerikaanse leër begin om die Eerste Nasies in die gebied, wat stamme soos die Apaches, Arapahos en Cheyennes ingesluit het, na reservate te verskuif.
Louis Pasteur
Eerste eksperimente
Skeikundig kon hulle nie onderskei word nie. Die strale van ge­polariseerde lig is egter na regs gebreek wanneer dit op 'n wynsteen­suuroplossing gerig is, terwyl 'n oplossing van parawynsteensuur 'n ligstraal reguit  deurgelaat  het.
Parawynsteensuur was 'n mengsel van die bekende wynsteen­suur - wat lig na regs breek - en 'n voorheen onbekende soort wynsteensuur  wat lig na links breek.
Pasteur se kiemteorie
Pasteur kon  nie die  oorsaak van  hondsdolheid  vasstel nie omdat die virus so klein was dat dit nie onder sy mikroskoop sigbaar was nie, maar hy het 'n entstof uit die rugmurg van besmette hase gemaak om mense te behandel wat deur dol honde gebyt is. Die entstof is vir die eerste keer op 6 Julie 1885 gebruik toe Pasteur 'n negejarige seun, Joseph Meister, wat drie dae tevore deur 'n besmette hond gebyt is, daarmee geënt het. Die seun het oorleef.
Boerkabeljou
Voorkoms
Die vis is silwer van kleur met 'n pienk skynsel op die rug. Kenmerkend is die ry pêrelagtige wit kolle op die sye. Die gemiddelde grootte boerkabeljou wat gevang word is 15 kg, maar die boerkabeljou kan tot 75 kg swaar word.
Likkewaan
Spesies
Likkewane word oor die hele vasteland van Afrika (maar nie op Madagaskar nie), Suid-Asië, Oos-Indië en Australië aangetref. Daar is slegs een genus, wat sowat 30 spesies verteenwoordig. In Suid-Afrika kom daar net 2 spesies voor, naamlik die water- of nyllikkewaan (Varanus niloticus) en die berg- of kliplikkewaan (Varanus albigularis). Die nyllikkewaan kom oor die hele land naby water voor.
Die woestynlikkewaan (Varanus griseus) kom in Noord-Afrika sowel as in Arabië en Oos-Indië voor. Hy is vaal van kleur en ongeveer 1,2 m lank. In teenstelling met die nyllikkewaan is die woestynlikkewaan se stert rond. Die woestynlikkewaan word net in woestyngebiede aangetref, waar hy in ondergrondse gate woon. Omdat hy so vinnig en rats beweeg, sien toeriste die woestynlikkewaan gewoonlik net as opgestopte halfwasdiere in winkels.
In die weste van Australië word die kleinste likkewaan ter wêreld aangetref, naamlik die kortstertlikkewaan (Varanus brevicauda), wat hoofsaaklik in bome woon. Sommige navorsers beweer dat hy sy stert as bergplek vir voedsel gebruik. Die grootste spesies wat in Australië aangetref word, is die bontlikkewaan (Varanus varius), wat tot 2 m lank word, en die reuselikkewaan (Varanus giganteus), wat tot 2,5 m lank word.
Henryk Szeryng
Lewensloop
Hy studeer in sy geboortestad en later onder Carl Flesch in Berlyn. Sy solodebuut maak hy in 1933 met die Vioolconcerto Op. 77 van Johannes Brahms. Van 1933 tot 1939 studeer hy komposisie in Parys onder Nadia Boulanger, en gedurende die Tweede Wêreldoorlog werk hy in ballingskap as vertaler vir die Poolse regering (Szeryng was sewe tale magtig) en gee konserte vir die geallieerde troepe oor die wêreld heen. Gedurende een van die konserte in Meksikostad kry hy 'n aanbod om die strykinstrument-departement van die universiteit aldaar oor te neem. Hy aanvaar die aanbod en verkry in 1946 Meksikaanse burgerskap.
Hendrik V van Engeland
Nadat hy 'n opstand van die lollards (of lollarde, 'n radikale afsplitsing van die beweging van John Wyclif) onder John Oldcastle onderdruk het, trek hy in 1415 na Frankryk om 'n einde te maak aan die soort wapenstilstand wat juis in die tyd die Engels-Franse oorlog onderbreek het. Hendrik trek voordeel uit die geestessiekte van die Franse koning en die woedende burgeroorlog tussen die partye van die Boergondiërs die Armagnakke. Hendrik besef ook dat hy sy eie adellikes met militêre avonture besig moet hou, anders sou hulle miskien teen die heerskappy van die huis Lancaster in opstand kom.
In Augustus 1417 keer Hendrik terug na Frankryk, verower stelselmatig Normandië en beleër Parys. Ná die dood van Jan sonder Vrees bemiddel sy seun Filips die Goeie, hertog van Boergondië, tussen Hendrik en die Franse koning Karel VI. Op 21 Mei 1420 sluit die Engelse en die Franse koning die Verdrag van Troyes. Hy kry die erfreg op die Franse kroon en Karel se dogter Catharina om mee te trou; sy word as Franse kroonprinses erken en kry vinnig saam met Filips die Goeie die bewind in Frankryk in hande.
Hy lê begrawe in Westminster Abdy en is opgevolg deur sy seun Hendrik VI.
VfB Hüls
Die klub is op 22 Julie 1948 gestig as Eintracht Lippe en daarna in 1951 herdoop na Verein für Rasenspiele 1948 e.V. Marl-Hüls. VfR het hierna met SuS Drewer-Süd saamgesmelt in 1976 om die huidige klub tot stand te bring.
Winterstasie
Winterstasie beskryf hulself as progressiewe Afrikaanse rock. Winterstasie se musiek handel oor die gevoelens en emosies van misvertroue en mispersepsies in lewe en liefde. Hulle skryf hul musiek om mense wat dit hoor se pyn meer verdraagbaar te maak deur die boodskap deur te gee dat hulle nie alleen is nie. In elke liedjie is daar 'n deel wat die persoon daarin verligting en uitkoms kry, en sodoende word die probleem wat ondervind word aan die luisteraar oorgedra as 'n probleem wat wel 'n oplossing het.
Vyf Pilare van die Islam
Islam beteken die wil of wet van Allah soos wat hy dit aan die mensdom geopenbaar het deur die profete en spesifiek deur die "laaste profeet" – Mohammed. 'n Moslem is iemand wat hom of haar aan die wil van Allah onderwerp en leef soos Allah dit verwag. In die praktyk is daar vyf "moets" waarvolgens 'n Moslem moet leef om só die ewige lewe in die Paradys te verdien. Dit staan bekend as die vyf pilare van Islam (Arabies: arkān al-Islām, أركان الإسلام; ook arkān al-dīn, أركان الدين; letterlik: "pilare van die godsdiens").
Pwasa – vas tydens Ramadan
Aan die einde van elke dag se vastyd tydens Ramadan word die vas gewoonlik gebreek deur 'n gesamentlike feesmaal vir familie en vriende.
Hadj – pelgrimstog na Mekka
Die vyfde pilaar van Islam – en waarskynlik die een met die meeste aansien – is die pelgrimstog na Mekka. Hoewel die pelgrimstog nie vir elke Moslem beskore is nie, word dit van elkeen vir wie dit finansieel en fisiek moontlik is, verwag om minstens een keer in sy of haar lewe die reis na Mekka aan te pak. Sommige rykes, soos die koning van Saoedi-Arabië en sy familie, onderneem die pelgrimstog jaarliks.
Djihad
Twee groepe nie-Moslems
Die tweede groep is die "mense van die boek" (ahl al-kitab), wat Christene, Jode en Zoroastriste insluit. Onder 'n Moslem-regering word daar nie noodwendig van hierdie groepe verwag om hulle tot Islam te bekeer nie, maar wel om hulle aan die politieke gesag van die regering te onderwerp en belasting te betaal. Indien hierdie groepe hulle wel teen die Moslem-regering verset, kan hulle deur 'n gewapende djihad gedwing word om hulle te onderwerp.
Gaston Bachelard
Hermeneutiek
Bachelard oefen groot invloed uit op die Franse "Nouvelle critique" van die vyftigerjare en sestigerjare, insluitend op Roland Barthes.
Ysland
Eiland van vuur en ys
Ysland behoort tot die jongste grondgebiede ter wêreld en sy ontstaan is te danke aan sy ligging op die Mid-Atlantiese Rif. Die eiland het vermoedelik sowat twintig miljoen jaar gelede uit die Atlantiese Oseaan begin verrys toe twee magmabronne gelyktydig begin het om vloeibare gesteentes opeen te hoop en hierdie geologiese "geboorte" duur nog steeds voort. Op baie plekke in Ysland is die jong landmassa nog besig om vuur en warm water te spu en bied uitstekende navorsingsgeleenthede vir geowetenskaplikes.
William Marshall (akteur)
William Marshall (19 Augustus 1924 – 11 Junie 2003) was 'n Amerikaanse akteur. Hy was bekend vir sy rolle in die rolprente Blacula (1972), Scream Blacula Scream (1973), en Maverick (1994), en in die televisiereeks Star Trek (1966).
Ysland
Sneeuvelde en gletsers
Die binneland is grootliks onbewoon en is dikwels slegs toeganklik vir vierwielaangedrewe voertuie. Vroeër was die onherbergsame "Hoogland", soos dit dikwels genoem word (alhoewel dit nouliks hoër verrys as die kusgebiede), 'n toevlugsoord vir bannelinge. Ódáðahraun, die grootste lawaveld van Ysland met 'n oppervlakte van 4 500 vierkante kilometer, lê noord van die Vatnajökull en is deur die lawastrome van talle vulkaanuitbarstings gevorm. Die lawaveld dra die kenmerkende naam "Misdadigerswoestyn". Die bekendste uitgestotene, wat hier in die 18de eeu twee dekades lank oorleef het, was Fjalla-Eyvindur.
Klimaat
Die vroeë somermaande is die droogste tyd van die jaar, alhoewel neerslae in die algemeen sterk varieer. die noordoostelike landsdele is droër aangesien die wolke, wat vanuit suidelike rigting op hul baan oor Ysland beweeg, hul reën dikwels al oor die uitgestrekte Vatnajökull-gletser uitgiet. So het die gebied rondom die Mývatn-meer meer sonskynure as ander streke. Noordwind het die teenoorgestelde effek – die reën sak dan in die noorde uit, terwyl Suid-Ysland warm en sonnige weer het.
Stanley Kubrick
Vroeë lewe
In 1946 het Kubrick ’n leerlingfotograaf en later ’n voltydse fotograaf geword by die tydskrif Look. In dié tyd is hy met sy skoolliefde, Toba Metz, getroud (in Mei 1948) en het hy in die bioskope geboer. Hy is geïnspireer deur die komplekse, gladde kamerawerk van die regisseur Max Ophüls, wat later sy eie visuele styl beïnvloed het, en die regisseur Elia Kazan, wat hy Amerika se "beste regisseur" van dié tyd genoem het, veral vanweë sy vermoë om wondere te verrig met sy akteurs.
Vollengteprente
Nadat hy die roman Red Alert gelees het nadat iemand dit aanbeveel het, het hy dit beskou as goeie materiaal vir die maak van ’n film oor ’n kernoorlog. Hy het saam met sy vervaardiger, James B. Harris, aan die draaiboek gewerk.
Kidman het oor die prent gesê dat dit eintlik " ’n baie hoopvolle film" is al het sommige resensente dit as donker beskryf. Volgens haar het Kubrick indirek klem gelê op die morele waardes van lojaliteit en ’n verbintenis (commitment), en eindelik gaan Eyes Wide Shut oor dié verbintenis". Hoewel daar gegis is dat die prent ’n negatiewe uitwerking op Cruise en Kidman se huwelik gehad het, het Kidman dit ontken.
Ysland
Die vroeë Middeleeue
Die Yslanders is nasate van Wiking- en Keltiese setlaars; die eerste nie-permanente bewoners van die eiland was Ierse monnike wat in die 7de eeu tydelik as hermiete op die eiland gebly het. Vir hulle was Ysland 'n geskikte plek vir hul vlug uit die wêreld en meditasie-oefeninge. Die monnike se klein kluise is tydens die latere Noorse immigrasiegolwe verniel, en die monnike het die eiland verlaat.
Die Yslandse regstelsel: Die Alþingi
Die vergadering van hoofde of Alþingi word as die oudste parlement in die Westerse wêreld beskou. Weens die gebrek aan 'n sentrale bewind het die plaaslike hoofde oor 'n groot magsbasis en invloed beskik, alhoewel Ysland formeel onder die gesag van die Noorse koningshuis gebly het. Baie belangrike historiese gebeurtenisse het tydens die Alþingi plaasgevind, soos die amptelike omskakeling na Christendom in die jaar 1000 of die eerste ooreenkoms wat met 'n ander land gesluit is: in 1022 het die Yslanders en die Noorse koning Olafur Haraldsson die regte van Yslanders in Noorweë en dié van Nore in Ysland gekodifiseer.
Die 15de of "Engelse" eeu
Die 15de eeu staan in Ysland ook as die "Engelse eeu" bekend – dit was 'n periode waartydens die twee lande noue betrekkinge gehandhaaf het en waarin Engelse handelskepe gereeld by Yslandse hawens aangedoen het. Nogtans was dit ook 'n eeu wat deur 'n groot bevolkingsverlies gekenmerk is – tussen 1402 en 1404 het talle Yslanders aan die Swart Dood beswyk.
Die 18de en 19de eeu
Teen die einde van die eeu is die Alþingi asook die ou biskopsetels in Skálholt en Holar ontbind en die hele land is in een bisdom met die hoofstad Reykjavik as setel verenig.
Stanley Kubrick
Huwelik en gesin
Kubrick is in Mei 1948 met sy skoolliefde, Toba Metz, getroud toe hy 19 jaar oud was. Hulle is drie jaar later geskei.
Met die maak van Lolita het Kubrick na Brittanje getrek vanweë makliker finansiering en vryheid van sensuur. Brittanje was daarna Kubrick se permanente tuiste. Hy het hom eindelik in Hertfordshire, England, gevestig, van waar hy ook gewerk het. Die landelike atmosfeer het hom energie, inspirasie en selfvertroue gegee, asook meer privaatheid en tyd om te dink.
Dood
Volgens Alexander Walker, wat op die begrafnis was, was dit "amper soos ’n Engelse piekniek", met tjello- en klarinetspelers en sangers wat van Kubrick se gunsteling-musiek uitgevoer het.
Ysland
Regering
Die Onafhanklikheidsparty en die Sosiaaldemokratiese Alliansie het op 23 Mei 2007 'n koalisieregering gevorm wat oor 'n tweederdemeerderheid in die parlement beskik het. Die Eerste Minister was Geir Hilmar Haarde, voorsitter van die Onafhanklikheidsparty, terwyl mevrou Ingibjörg Sólrún Gisladóttir (Sosiaaldemokratiese Alliansie) as Minister van Buitelandse Sake gedien het.
Die hoofoogmerke van die regeringsbeleid was: die konsolidasie van die ekonomiese groeikoers (met gepaardgaande lae inflasie), die regstelling van die nadelige handelsbalans, omgewingsbewaring as 'n prioriteit beskou, groot nywerheidsprojekte deur die parlement goedgekeur word en nie in natuurbewaringsgebiede opgerig word nie.
Ná betogings oor die finansiële krisis in die land het die regering op 26 Januarie 2009 bedank. Op 1 Februarie het Jóhanna Sigurðardóttir Eerste Minister van die tydelike koalisieregering van die Sosiaaldemokratiese Alliansie en die Linksgroen Party geword. Die regering het nie oor 'n meerderheid in die parlement beskik nie, tog het die Sosiaaldemokratiese Alliansie en die Linksgroen Party in die algemene verkiesing op 25 April 2009 'n volstrekte meerderheid setels in die parlement behaal.
Demografie
Met sowat 330 000 inwoners en 'n bevolkingsdigtheid van minder as drie mense per vierkante kilometer behoort Ysland tot die ylste bevolkte lande ter wêreld. Meer as twee derdes van die totale bevolking is in die metropolitaanse gebied van die hoofstad Reykjavik gekonsentreer, die enigste nedersetting met 'n bevolking van meer as 100 000. Die meeste ander klein stede en dorpe is in die vrugbare vlaktes van die suide en weste, in die noordelike valleie en die gebied van Egilsstaðir in Oos-Ysland geleë. In baie van die fjorde langs die kus het vissersdorpe ontstaan. Reykjavik en ander groter dorpe soos Akureyri trek voordeel uit verstedeliking, terwyl die plattelandse bevolking daal.
Taal
Yslands word met die Latynse alfabet geskryf, alhoewel die letters c, k en w nie voorkom nie. Die letter z word nouliks gebruik; dit kom byvoorbeeld in alternatiewe spellings soos Íslenzka ("die Yslandse taal", naas Íslenska) voor wat deesdae minder gebruiklik is. Yslands maak gebruik van diakritiese tekens om tweeklanke (diftonge) aan te dui; terwyl a met die Afrikaanse klank [a] ooreenkom, word á byvoorbeeld as [au] uitgespreek. Die mees ongewone letters van die Yslandse alfabet is Þ/þ (thorn, wat soos th in die Engelse think uitgespreek word), en Ð/ð (eth, soos in Engels they).
Yslandse naamgewing
Immigrante moet vir hulself 'n nuwe inheemse naam kies sodra hulle ingeburger word.
Ekonomiese groei
Die groei word veral aangedryf deur grootskaalse projekte in die energie- en aluminiumbedryf, asook die boubedryf wat voordeel trek uit baie lae rentekoerse. Die ekonomiese groeikoers sal na verwagting in die loop van 2007 weer verstadig, nadat onder meer beleggingsbanke na vraagstukke met betrekking tot die land se finansiële situasie verwys het: Die tekort op die lopende rekening van die betalingsbalans het in 2006 van 8 tot 19 persent van die bruto geografiese produk meer as verdubbel en die hoë buitelandse skuldlas is sorgwekkend.
Buitelandse handel en regstreekse buitelandse beleggings
Met die uitsondering van vis, energie en sommige landbouprodukte wat teen hoë koste plaaslik geproduseer word, moet Ysland sy verbruiksgoedere merendeels uit die buiteland invoer. Vis en visseryprodukte verteenwoordig tans 57 persent van Ysland se uitvoere ('n skerp daling in vergelyking met die 1970's toe die visserybedryf nog sowat 90 persent van Ysland se uitvoere opgelewer het). Ander belangrike uitvoere is energie-intensiewe nywerheidsprodukte soos aluminium (26 persent) en mediese produkte.
Sport
Die oudste beheerliggaam in Ysland is die Reykjavík Skietvereniging wat in 1867 gestig is. Geweerskiet het in die 19de eeu baie gewildheid verwerf deur die aanmoediging van politici en nasionaliste wat hulle beywer het vir Yslandse onafhanklikheid. Deesdae bly dit 'n belangrike tydverdryf.
Naturalisme (toneelkuns)
Daar is sekere teater-konvensies gebruik soos histories korrekte kostuums, 'n natuurlike speelstyl en daar is selfs, in sekere gevalle, by die ware tydsverloop van gebeure gehou. Hierdie styl ontwikkel uit die realisme, maar is 'n meer intense vorm daarvan in die dramatiese kunste.
Skrywers van die naturalistiese styl
Die Onafhanklike Teater Beweging is gestig deur André Antoine (1885–1943). Hy poog om naturalisme meer aanvaarbaar te maak. Sy stukke was soms skokkend vir die publiek, maar daardeur verkry het meer vryheid om die lewe soos dit regtig is, te verbeeld. Sy opvoerings moes outentiek wees. Hy het byvoorbeeld sommer 'n regte beeskarkas op die verhoog gehang asof die vierde muur verwyderd was en ons die lewe soos dit is op die verhoog moet sien. In Duitsland het Otto Brahm (1856–1912) die Freie Bühne teater bedryf om ook vryheid van spraak aan te wakker.
Vader van die natuurlike toneelspelstyl: Konstantin Stanislavski
Later, in kontras met sy vroeëre werkswyses het Stanislavski sy akteurs aangemoedig om die fisieke aksies van die karakters te ontgin omdat te veel verbale bespreking hul kan inhibeer om skeppend op te tree. Hy glo dat deur te fokus op opregte fisieke bewegings kan emosies en gevoelens opgeroep word. Op so 'n manier word die onderbewuste gestimuleer en die bewuste kan ervarings van situasies beleef sonder om te veel kognitiewe analises te doen.
Harry Andrews
Harry Andrews (10 November 1911 – 6 Maart 1989) was 'n Engelse akteur. Hy was bekend vir sy rolle in die rolprente The Hill (1965), The Agony and the Ecstasy (1965), Superman (1978), en Watership Down (1978).
Klein-Nefkarivier
Die Klein-Nefkarivier of Malaja Nefka (Russies: Ма́лая Не́вка) is die suidelike sytak van die Bolsjaja Nefka. Laasgenoemde verdeel naby die mees suidelike punt van Kamenni-eiland in Sint Petersburg in die Malaja Nefka (die suidelike tak) en die Srednaja Nefka (die noordelike tak).
Moonraker (rolprent)
Storielyn (sonder pretbederwer)
'n Spoor lei na die Kaliforniese magnaat Hugo Drax, eienaar van Drax Industries - die onderneming wat die ruimtependeltuig vervaardig het. Drax, 'n gesofistikeerde en skatryke man wat 'n Franse kasteel in 'n Kaliforniese woestynlandskap bewoon, waar hy jong dames en mans as ruimtevaarders oplei, en blykbaar ook die Paryse Eiffel-toring gekoop het, maar deur die Franse regering 'n uitvoerpermit daarvoor geweier is, ontken enige aandeel aan die vliegtuigongeluk en die pendeltuig-diefstal.
Slag van Agincourt
Die veldslag
Die Franse stel hulle op in drie rye, met reëlmatige spasies tussenin. Hoewel hulle drie tot vier maal meer as die Engelse is, verhinder die terrein dat hulle ten volle hiervan gebruik maak. Weens die swaar reënval was die grond uitermate modderig, wat ook tot gevolg gehad het dat hulle nie hul artillerie nie betyds kon laat stelling inneem nie. Hulle kruisboogskutters bevind hulle agter die ridders en ander kavallerie.
Die Franse maarskalk lei die voorste linie, afgesaal, met hulle swaar harnasse deur die modder na die Engelse linie. Ondanks die modder en die Engelse pyle bereik hulle die Engelse linie, waar hulle handgemeen raak met die Engelse kavallerie wat ook afgesaal het. Die dun Engelse verdedigingslinie is teruggedryf, en koning Hendrik self is byna van sy perd afgedwing. Die Engelse boogskutters kies dié oomblik om deur gate in die nou vormlose Franse linie te dring; die swaar gepantserde Franse het geen antwoord op hierdie lig gepantserde soldate nie en word gedood of gevange geneem. Met die tweede Franse linie verloop sake ook soos met die eerste. Volgens sommige bronne het die derde Franse linie die voorbeeld van die eerste twee gevolg, volgens ander weer het hierdie linie vas bly staan.
William Marshall (orkesleier)
William Marshall (12 Oktober 1917 – 8 Junie 1994) was 'n Amerikaanse akteur en regisseur. Hy was bekend vir sy rolle in die rolprente State Fair (1945), Blackmail (1947), Adventures of Captain Fabian (1951), en The Phantom Planet (1961).
Limfvatstelsel
Die limfvatstelsel is ’n stelsel wat uit limfvate en limfatiese weefsel bestaan. Hierdie stelsel filtreer en vervoer die limf van die weefsels af deur die hele liggaam, en na filtrasie word die vloeistof weer na die bloedsomloop teruggevoer. Die limfhaarvate, limfvate, limfbuise, limfknope, milt, timus, mangels en die limfosiete wat vry in die bloed voorkom, vorm almal deel van die limfvatstelsel.
Bou
Die meerderheid van die stowwe, met uitsondering van die groot proteïenmolekule, keer na die bloedkapillêres terug. Dit is dus noodsaaklik dat daar ’n ander stelsel haarvate beskikbaar moet wees om hierdie molekule te absorbeer en in die bloedsomloop terug te bring. Die limfhaarvate is vir hierdie proses verantwoordelik. Die wande van limfhaarvate kan dus groter molekules en selfs mikroskopies waarneembare deeltjies opneem in teenstelling met die van bloedkapillêres, wat slegs kleiner molekules kan opneem.
Funksie
Die limfvatstelsel speel ’n belangrike rol in die immuunstelsel en dus ook in die gevolglike beskerming van die liggaam teen infeksies. Die belangrikste funksie is egter die produksie en vervoer van limfosiete. Deur middel van fagositose vernietig die retikulêre selle alle liggaamsvreemde stowwe soos proteïenvreemde deeltjies, dooie selle en bakterieë.
Siektetoestande
Die Epstein-Barr-virus is ’n patogeen wat Iimfoïede organe aanval en ’n siekte genoem mononukleose (monositose) veroorsaak. Veral die servikale en oksellimfknope word aangetas. Hierdie siektetoestand word deur ’n verhoogde monosiet- en limfosiettelling en ’n verlaagde polimorfonukleërwitseltelling gekenmerk. Net soos die liggaamweefsels kan limfatiese weefsel ook maligne of kwaadaardige veranderinge ondergaan. Die limfatiese weefsel word hipertrofies en die limfosiettelling in die bloed styg.
Marius Crous
Publikasies
2006 - Aan 'n beentjie sit en kluif
Titaan-50
Titaan-50 (chemiese notasie Ti) is 'n stabiele isotoop van titaan.
James McBride
Boeke en draaiboeke
Sy roman van 2008 getiteld Song Yet Sung, handel oor 'n verslaafde vrou wat drome oor die toekoms het, en 'n wye verskeidenheid bevryde swart mense, verslaafde mense en wit mense wie se lewens bymekaarkom in die gebeure wat afspeel tydens die laaste weke van die vrou se lewe. Harriet Tubman het as inspirasie vir die boek gedien. Die boek behels die fiktiewe uitbeelding van 'n kommunikasiekode wat slawe van gebruik gemaak het om te ontsnap en hul vryheid te bekom. Die boek, wat gebaseer is op werklike gebeure wat in die ooste van Maryland plaasgevind het, sluit ook die berugte misdadiger Patty Cannon as karakter in.
In Augustus 2013 is The Good Lord Bird deur Riverhead Books vrygestel. Die werk beskryf die lewe van die berugte John Brown. Vir hierdie boek het McBride in 2013 die Nasionale Boekprys vir fiksie gewen.
Baha’i
Manifestasies van God
Baha'is glo ook soos die Moslems, Judaïste en Zoroastriste dat God Hom van die vroegste tye af deur spesiale boodskappers aan die mens openbaar het. Waar Moslems en Jode egter glo dat hierdie boodskappers gewone mense was wat deur God as profete gebruik is om sy boodskap oor te dra, glo Baha'is dat die boodskappers almal manifestasies is van dieselfde goddelike gees. Hulle verskil ook van Moslems deurdat hulle Mohammed wel as boodskapper erken, maar nie as die laaste boodskapper soos wat Moslems glo nie. Baha'is glo God het in die verlede verskillende boodskappers na verskillende volke en kulture gestuur om hulle volgens sy wil te leer en te lei, en sal dit in die toekoms steeds doen. Van die belangrikste boodskappers of manifestasies tot nou was onder meer Adam, Abraham, Moses, Zoroaster, Boeddha, Krisjna, Jesus, Mohammed, die Bab en Baha'u'llah, die stigter van die Baha'i-geloof.
Kim Jong-il
Vroeëre lewe
In 1978 gee hy opdrag dat die Suid-Koreaanse filmregisseur Shin Sang-ok en sy aktrisevrou, Choi Eun-hee, ontvoer word. Hulle word vyf jaar lank apart gehou voordat hulle by 'n banket van die Kommunistiese Party herenig word. Hulle beweer dat Kim daarna vir die ontvoerings om verskoning gevra het, en toe gevra het dat hulle vir hom moet films maak. Hulle het sewe rolprente vervaardig voordat hulle in 1986 na die Weste kon ontsnap.
Persoonlikheid
Sommige het hom as 'n slim manipuleerder beskou, wat bereid was om risiko's te loop om sy regime te ondersteun.
Kritiek
Daar word beweer dat hy in 1987  persoonlik die afskiet van 'n Suid-Koreaanse passasiersvliegtuig beveel het.
Realisme (dramatiese kunste)
Belangrike dramaturge van die realisme
Die mees belangrikste skrywers van die Realisme was Alexander Dumas, Emile Augier, Hendrik Ibsen en Anton Tsjechof, asook Bernard Shaw. Dumas se roman Camille is gedramatiseer in 1949. Dit het gegaan oor 'n houvrou en dus oor die kontemporêre lewe. Augier het ook toneelstukke met aktuele temas geskryf. In Noorweë het Ibsen (1828–1906) toneelstukke geskryf wat gesien is as moderne realisme. Hy skryf oor die waardes van die gemeenskap. Sy stukke neem die vorm aan van die “well-made play” wat bloot beteken dat daar 'n eksposisie, klimaks en afloop in die toneelstukke is. Deur hierdie formaat te gebruik het Ibsen weggekom met baie, vir daardie tyd, skokkende temas, soos feminisme, genade-dood, oorlog en temas soos materialisme en handel, asook die siekte, siffilis.
Ibsen
Temas wat aangespreek word in die toneelstuk, “ 'n Pophuis” is die soeke na identiteit. Nora voel dat sy net die rol van 'n pop in die lewe van haar man moet speel en nie haar eie identiteit het nie. Dit gaan ook oor 'n soeke na die waarheid teenoor die realiteit van bedrog. Nora besef dat haar en Torvald se huwelik nie gebasseer is op die waarheid nie, maar op 'n valse realiteit.
Die kersieboord van Anton Tsjechof
Anya: 'n Jong, sterk 17 jarige meisie het haar ma gaan red wat in Parys van haar probleme probeer wegkom het. Sy is verlief op Trofimov en luister graag na sy idees oor die rewolusie, alhoewel 'n mens nie kan sê dat sy regtig met hom sou trou nie.
.kr
Eksterne skakels
Toppdomän
Realisme (dramatiese kunste)
Opsomming van die hoofelemente van die Realistiese toneelstyl
Die fokus is op die innerlike lewe van die karakter en die verhaal kom tweede.
Robert Andrews (akteur)
Robert Andrews (20 Februarie 1895 – 17 Januarie 1976) was 'n Engelse akteur. Hy was bekend vir sy rolle in die rolprente The Warrens of Virginia (1924), Celle qui domine (1927), Rubber Heels (1927), en The Burgomaster of Stilemonde (1929).
Zombamassief
Die Zombamassief is ’n berg op die Shirehoogland in die suide van Malawi.
Toerisme
Om na die bopunt van die plato te stap is ’n gewilde toeristebedrywigheid. Op helder dae kan Blantyre en die Mulanjemassief, wat albei 60 km van daar is, gesien word. Van die westelike rand van die plato af kan die Shirerivier en die Liwonde Nasionale Park gesien word.
Glen Cowie
Glen Cowie is 'n dorpie in die Makhuduthamaga Plaaslike Munisipaliteit, wat in die Sekhukhune-distriksmunisipaliteit, provinsie Limpopo geleë is.
Ronel de Goede
Digkuns
In Standpunte publiseer sy enkele gedigte onder haar regte naam, Ronel Foster.
Geskiedenis van geneespraktyk in Suid-Afrika
Geneeshere en chirurgyns
Die eerste vroulike geneesheer aan die Kaap was Maria Buisset, vrou van die Hugenotegeneesheer, Jean Prieur du Plessis. Ná sy dood is sy met die chirurgyn, Dietrich Schnitt (Dirk Snit) getroud. In 1721 het die Raad van Justisie 'n verslag van 'n nadoodse ondersoek wat sy op 'n slaaf uitgevoer het, aanvaar. Na die dood van haar tweede man het sy as vroedvrou en geneesheer gewerk, nadat sy deur twee senior chirurgyns van die Kompanjie geëksamineer is.
Huisapteke en lekepraktisyns
Met die ongeveer 4 000 setlaars wat in 1820 na Suid-Afrika geïmmigreer het, was die Oosgrens sowat negentien geneeshere ryker. Dr. John Atherstone is seker die bekendste van hierdie geneeshere. Teen 1830 het die toestande verander. Met die vrystelling van die slawe, die invloed van die sendelinge en die Sesde Grensoorlog, het die pioniers die binneland in getrek, waar daar weer min mediese dienste was. Hulle was dus weer op huismiddels en rate aangewese. Ná die trek het die eerste geneeshere in Pietersburg, Potchefstroom en Winburg gepraktiseer. Dr. Poortman het in Pietermaritzburg gewerk en het ná 1852 na Potchefstroom verhuis. Volksgeneeskunde het dus in die binneland van Suid-Afrika gefloreer.
Geneesmiddels uit die natuur
Aanvullend tot die gebruik van kruie as medisyne, het die mens oor eeue heen sy toevlug tot die diereryk geneem. Waar geen raat meer gehelp het nie, is die bloed van mens en dier as 'n kragtige geneesmiddel beskou.
Patente medisyne
Berry Gray Lennon van Lennon’s-faam is in 1835 in Ierland gebore en toe sy vader 'n paar jaar later sterf, het die gesin na Suid-Afrika verhuis. 'n Familielid van die gesin, George Edward Dunsterville, het hom in Maart 1843 as geneesheer, chirurg en vroedmeester in Port Elizabeth gevestig. Lennon se moeder en haar vyf kinders het gesukkel om kop bo water te hou en sy moes met allerlei werkies geld probeer verdien. Sy het naaldwerk gedoen, musieklesse aangebied en koek gebak, maar uiteindelik moes Berry, haar 15-jarige seun uitspring om ook te verdien. Dr. Dunsterville het hom in diens geneem en gou uitgevind dat hy baie begaafd was. Hy is geleer om verdowingsmiddels en medisyne saam te stel, hoe om die stamper en vysel te gebruik, afkooksels en aftreksels te maak en middels volgens rate saam te stel. In Januarie 1855, toe hy nog onmondig was, het hy reeds sy aptekerslisensie bekom, nadat die Colonial Medical Committee ondersoek na sy bekwaamheid ingestel het.
Slag van Iwo Jima
Tydens die slag het die Geallieerdes die eerste keer met Kamikaze aanvalle te doen gekry; die aanvalle het die Saratoga beskadig en die Bismarck Sea gekelder. Al 23 000 Japannese soldate op die eiland het gesneuwel terwyl Geallieerde verliese 7 000 soldate beloop het met 22 000 gewondes.
Merwe Scholtz
Lewe en werk
Hendrik van der Merwe Scholtz is op 8 Julie 1924 in Utrecht, Nederland gebore terwyl sy vader besig was om aldaar te studeer aan sy doktorsgraad oor Angel-Saksies en Oud-Noors. Sy vader was Hendrik van der Merwe Scholtz en sy moeder Maria Johanna (Lily) Greeff. Hy keer in 1928 saam met sy ouers terug na Bloemfontein in Suid-Afrika, waar sy vader ’n lektoraat aan die Grey-Universiteitskollege aanvaar en later die eerste rektor word wanneer hierdie universiteitskollege in ’n volwaardige universiteit omskep word. Sy skoolopleiding ontvang hy aan die President Brandskool en hy matrikuleer daarna in die eerste klas aan die Sentraal Hoërskool in Bloemfontein. Hy studeer verder aan die Universiteitskollege van die Oranje-Vrystaat, waar hy in 1943 ’n B.A.-graad behaal met onderskeidings in Afrikaans, Geskiedenis en Engels. Hierna gaan hy na die Potchefstroomse Universiteitskollege, waar hy onder leiding van Gerrit Dekker ’n M.A.-graad in Afrikaans-Nederlands met onderskeiding verwerf. Op grond hiervan ken die Universiteit van Suid-Afrika ’n buitelandse studiebeurs aan hom toe. In 1945 sluit hy hom aan by die redaksie van Die Volksblad in Bloemfontein, maar na ses maande neem hy ’n pos aan as lektor in die Departement Afrikaans-Nederlands aan die Universiteitskollege van die Oranje-Vrystaat.
Vuurwapen
Geskiedenis
In die westerse wêreld word ander ontvlambare mengsels gebruik, soos byvoorbeeld die "Griekse vuur", wat in die tweede helfte van die 7de eeu deur die Bisantyne ontwikkel is en waarskynlik ongebluste kalk, ru-olie en swawel as sy vernaamste bestanddele bevat. Die Griekse vuur brand ook op water en word vir die eerste keer in die tydperk tussen 674 en 677 by die beleg van Konstantinopel gebruik. Die Arabiese vloot is hierdeur grotendeels vernietig. duimnael|links|250px|'n Haakbus uit die 16de en 17de eeu Die Europeërs maak eers tydens die Mongoolse-invalle in die 13de eeu kennis met die oorspronklik Chinese buskruit. Die Liber Ignium ("Die boek van die vuur"), wat omtrent die jaar 1300 verskyn, bevat die eerste Europese formule vir die vervaardiging van buskruit. Die westerse ambagsmanne slaag vinnig daarin om gesofistikeerde vuurwapens te ontwikkel, sodanig dat in die tydperk tussen 1311 en 1345 danksy die kennis van onder meer die klokgieters die eerste geskut vervaardig kan word.
Uranus se ringe
Teen 1978 is nege ringe geïdentifiseer. Nog twee ringe is in 1986 ontdek op foto's wat deur die Voyager 2-ruimtetuig geneem is, en twee buitenste ringe is in 2003-'05 gevind op foto's van die Hubble-ruimteteleskoop. Die 13 ringe word genoem, in die volgorde van die planeet af: 1986U2R/ζ, 6, 5, 4, α, β, η, γ, δ, λ, ε, ν en μ. Hul radiusse wissel van sowat 38 000 km vir die 1986U2R/ζ-ring tot sowat 98 000 km vir die μ-ring. Bykomende fyn stofbane en onvolledige boë kan tussen die hoofringe voorkom. Die ringe is besonder donker en bestaan waarskynlik uit waterys en ’n mate van organiese stof.
λ-ring
Die λ-ring is een van die twee ringe wat Voyager 2 in 1986 ontdek het. Dit is 'n smal, dowwe ring net binne die ε-ring, tussen dié ring en die herdersmaan Cordelia. Dié maan vee 'n donker laan skoon net binne die λ-ring. Wanner dit aanskou word met die lig na agter gestrooi, is die λ-ring uiters smal – sowat 1-2 km – en het dit die ekwivalente optiese diepte van 0,1-0,2 km by die golflengte 2,2 μm. Die normale optiese diepte is 0,1-0,2. Die optiese diepte van die λ-ring toon sterk afhanklikheid van golflengte, wat atipies is vir die ringstelsel van Uranus. Die ekwivalente diepte is tot 0,36 km in die ultravioletdeel van die spektrum, wat verduidelik hoekom Voyager 2 die ring aanvanklik net in UV-sterverduisterings waargeneem het. Die waarneming van 'n sterverduistering by golflengte 2,2 μm is eers in 1996 aangekondig.
Dinamika en oorsprong
180px|thumb|'n Kleuraangepaste skema van die binneste ringe van Uranus, van 'n foto deur Voyager 2.